ming030890/wiki-yue-high-quality huggingface dataset:
烏德勒支足球會

烏德勒支足球會（英文：FC Utrecht）係荷蘭烏德勒支一間職業足球球會，依家踢緊荷蘭甲組足球聯賽。
烏布蘇

烏布蘇（Увс）係蒙古一盟，首府烏蘭固木。
烏德琴

烏德琴（Oud）係種弦樂器，起源自中東同北非地區。
烏布蘇湖

烏布蘇湖（英文：Uvs Lake）係蒙古國同俄羅斯圖瓦之間嘅一個鹹水湖，面積3,350平方公里。

地理
烏布蘇湖長84公里，闊79公里，平均深度6米。流入呢個湖嘅主要河流係由杭愛山流去東面嘅圖倫河（Baruunturuun（英文：Turuun River））、納爾河（Nariin gol）、特斯河（Tes（英文：Tes River））， 同埋由西面嘅阿爾泰山流過嚟嘅哈爾黑拉河（Kharkhiraa River（英文：Kharkhiraa River））同埋桑格河（Sangil gol）。

生態環境
呢片面積龐大個集水區，由於冇出口，所以做咗高鹽度水域（鹽度係千分之18.8，係海水鹽度嘅1.5倍），鹽度主要嚟自硫酸鈉離子。
呢個湖每年10月到第二年5月係冰期。喺夏天呢個湖水面温度係25℃，水底温度係19℃。
已經喺烏布蘇湖發現29種魚類。其中之一係短頜山雅羅魚（Oreoleuciscus potanini）。
烏平通

烏平通係南非嘅城鎮，位置喺南非北面，由北開普省負責管，喺1873年設立，面積38.95平方公里，2007年嗰陣46,909人喺度住，人口密度每平方公里有1,200人。
烏德勒支大學

烏德勒支大學，係荷蘭一間公立大學，1636年創校，係荷蘭第二古老嘅大學，校址喺烏德勒支。
烏帕塔爾

烏帕塔爾（德文：Wuppertal）係德國北萊茵－西法倫一座城，人口35萬。
瀏陽河

瀏陽河，又叫瀏水、瀏渭河，係湘江下游東側重要一級支流，喺中國湖南長沙境內。因為歌頌毛澤東嘅歌《瀏陽河》而出名。
瀋陽故宮

瀋陽故宮（粵拼：sam2 joeng4 gu3 gung1），係位於中國遼寧瀋陽瀋河區瀋陽路171號嘅宮殿，喺清兵未入關時，佢係後金嘅正宮，稱爲盛京皇宮（sing6 ging1 wong4 gung1），清朝遷都北京之後，變成行宮，稱爲盛京行宮（sing6 ging1 hang4 gung1）、奉天行宮（fung6 tin1 hang4 gung1），係北京紫禁城嘅附屬宮殿。1926年由行宮改爲東三省博物館，而家佢變成瀋陽故宮博物院。

概況
瀋陽故宮係中國而家僅存最完整嘅兩大古宮殿之一，另一個係北京故宮，都係清代時中國皇帝嘅皇宮。瀋陽故宮喺1625年到1636年間修築，康熙、乾隆時改建擴建過，有114座建築、500間房，包埋一間好珍貴嘅藏書館，佔地六萬平方米，係北京故宮嘅十二分之一。
喺清兵入關之前佢係後金兩位皇帝努爾哈赤、皇太極嘅皇宮，入關之後就作爲陪都行宮。因爲佢係龍興重地嘅宮殿，所以好受歷代清帝重視。1671年到1829年呢150年間，康熙、乾隆、嘉慶、道光四朝皇帝共10次東巡，爲咗畀東巡祭祖時啲皇帝后妃住，乾隆喺原先舊宮之外起多行宮，又加咗西路建築，從北京運啲珍寶來表示毋忘根本，當時瀋陽故宮同北京宮苑、熱河行宮並列爲清代三大皇家文物寶庫。瀋陽故宮係清朝建立嘅見證，亦係清史、滿族同其他北中國部族嘅文化傳統嘅歷史見證。1961年，佢畀中華人民共和國國務院確定爲第一批全國重點文物保護單位，2004年7月畀聯合國教科文組織認定爲世界遺產，作爲擴展項目，同北京故宮並列爲「北京及瀋陽嘅明清皇家宮殿」（簡稱明清故宮）呢項文化遺產。而家作爲博物院來開放畀公眾。

建築
瀋陽故宮喺建築風格上融合咗中國傳統宮殿同埋滿族、東北地方特色，兼收漢族、蒙古族、藏族嘅建築結構同裝飾法。所有嘅建築分成東、中、西三路，分別係努爾哈赤、皇太極、乾隆三朝皇帝起嘅。東路以大政殿爲中心、十王亭爲兩翼；中路係皇宮主體架構，有大清門、崇政殿、鳳凰樓、臺上五宮；西路對稱返東路，條對稱軸係大清門─清寧宮，其中西路有中國史上最大叢書《四庫全書》嘅收藏處文溯閣。
瀍河

瀍河係中國河南洛陽一個回族區，總面積29平方公里，人口17萬。
瀏覽器大戰

瀏覽器大戰（英文：Browser wars）係指唔同嘅網頁瀏覽器之間為咗爭取使用者優先採用，造成嘅使用率嘅競爭。通常可以分做兩段時期嘅競爭過程：
第一時期係1998年微軟嘅Internet Explorer取代網景嘅Netscape Navigator成為主要瀏覽器。
第二時期係2003年後Internet Explorer份額慢慢咁俾其他瀏覽器食咗，包括Mozilla Firefox，Google Chrome，Safari同埋Opera。
2010年代，隨住HTML5、CSS3等新標準嘅制定同智能手機、平板電腦嘅普及，網頁瀏覽器嘅競爭都已經喺新嘅領域展開。
瀏陽

瀏陽（瀏讀劉，粵拼：lau4 joeng4）係中華人民共和國湖南省長沙市嘅縣級市。面積5007.75km²，人口143萬（2013年）。郵編4103XX，電話區號0731-。

史
瀏陽地方，漢初時係臨湘縣轄地。
東漢建安十四年（209年）設劉陽縣。縣名嘅意思係「劉水之北」（後來劉改成瀏。）縣嘅歷史1800年左右。
南朝劉宋時，因為同皇室個姓同字，就喺個「劉」字加三滴水做「瀏」，改名瀏陽縣。
隋朝大業三年到唐景龍二年（708年）間瀏陽併入長沙縣，後來恢復。
元朝元貞元年（1295年），昇做瀏陽州，期間治所由淮川搬去居陵，明代洪武二年（1369年）恢復爲縣，搬返治所。
1993年1月16號，瀏陽縣昇爲瀏陽市。

政區
瀏陽轄4條街道、27個鎮、6個鄉。
街道：淮川街道、集里街道、荷花街道、關口街道
鎮：社港鎮、官渡鎮、張坊鎮、達滸鎮、沿溪鎮、古港鎮、永和鎮、大瑤鎮、金鋼鎮、文家市鎮、太平橋鎮、棖沖鎮、鎮頭鎮、普跡鎮、永安鎮、北盛鎮、龍伏鎮、澄潭江鎮、中和鎮、柏加鎮、洞陽鎮、大圍山鎮、沙市鎮、淳口鎮、高坪鎮、三口鎮、官橋鎮
鄉：小河鄉、七寶山鄉、溪江鄉、楊花鄉、葛家鄉、蕉溪鄉
瀑布

瀑布（英文：Waterfall），係河流嘅水，遇崖，飛瀉而下，又叫「飛泉」。江、河、涌、澗，都有機有瀑布。响地質學上，瀑布就被叫做「跌水」。佢嘅成因係受到斷層或凹陷等地質構造運動同埋火山噴發等地表變化所造成嘅河流突然中斷，又或者因為流水或冰川對岩石嘅侵蝕同嘅溶蝕所造成河床有地勢差，呢啲都能夠令到河流產生瀑布。
瀑布
正月初九

正月初九係黃曆一年之中嘅第九日，亦係正月第九日，大約響大寒同雨水兩個節氣之間。傳統上，呢日叫做粟日或者豆日，亦有書叫蠶日同埋天日。因為響新年，亦都叫年初九。

大件事
呢段公元係跟儒畧曆。
前475年2月21號，日本孝昭天皇元年 - 第五代天皇，孝昭天皇即位。
802年2月14號，日本延暦21年 - 征夷大将軍坂上田村麻呂征伐蝦夷，樹立據點膽澤城
1569年1月25號，日本永禄12年 - 上完京嘅織田信長攻擊堺町。原因係三好三人衆打京都，信長要求堺商人畀軍餉，商人唔肯畀。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1867年2月13號，日本慶應3年 - 睦仁親王（明治天皇）即位。

響呢日死嘅人
呢段公元係跟儒畧曆。
前291年2月27號，日本孝安天皇102年 - 孝安天皇，第六代天皇
1242年2月10號，日本仁治3年 - 四條天皇，第八十七代天皇（1231年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1795年2月27號，日本寛政7年 - 谷風梶之助，第四代横綱（1750年出世）

節慶、風俗習慣
由呢一日起到正月十五元宵為止都係新年。正月初一，唐人地方同受唐人文化影響嘅地方，都會慶祝新年。
中國玉皇上帝聖誕
正月十一

正月十一係黃曆一年之中嘅第十一日，亦係正月第十一日。因為響新年，呢日亦都叫年十一或者新十一。

大件事
呢段公元係跟儒畧曆。
192年2月11日，日本仲哀天皇1年 - 第十四代天皇，仲哀天皇即位。
708年2月7日，日本和銅元年 - 武藏國秩父郡獻銅，為咗記念，慶雲改元和銅。
1053年2月2日，日本天喜元年 - 永承改元天喜。
1184年2月24日，日本元暦元年 - 源義仲做征夷大将軍
1569年1月27日，日本永祿12年 - 上杉謙信送鹽畀敵人武田信玄，以解平民無鹽之困。呢個係日文成語「敵に塩を送る」(送鹽畀敵人)嘅典古故。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1745年2月11日，日本延享二年 - 伊能忠敬，測量家（1818年死）

節慶、風俗習慣
由年初一到正月十五元宵為止都係新年。唐人地方同受唐人文化影響嘅地方，都會慶祝新年。
正月十七

正月十七係黃曆一年之中嘅第十七日，亦係正月第十七日。

大件事
呢段公元係跟儒畧曆。
266年3月10號，泰始二年 - 司馬炎篡去魏 (三國)曹奐帝位，國號晉。魏亡。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1181年2月2號，養和元年 - 一直畀平家禁閉後白河法皇，因為平清盛死，佢同佢嘅院政重開。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1680年2月17號，萬延元年 - 德川頼職、第四代紀州藩主德川吉宗阿哥（寶永2年（1705年）死）
正月初五

正月初五係黃曆一年之中嘅第五日，亦係正月第五日，大約響大寒同雨水兩個節氣之間。傳統上，呢日叫做牛日。因為響新年，亦都叫年初五。

大件事
呢段公元係跟儒畧曆。
131年2月18號，日本成務天皇元年 - 第十三代天皇，成務天皇即位。
488年2月4號，日本仁賢天皇元年 - 第廿四代天皇，仁賢天皇即位。
675年2月8號，日本天武天皇4年 - 天武天皇為咗占卜吉凶，起咗日本得一座占星台，觀測天象。
824年2月12號，日本天長元年 - 年號由弘仁改做天長。
1348年2月4號，日本貞和4年或者正平3年 - 楠木正成個仔，楠木正行同高師直軍激戰到尾，衰咗一刀自盡。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1592年2月17號，日本文禄元年 - 豐臣秀吉、經過朝鮮向大明出兵，發表出陣令（文禄慶長之役）
1855年2月21號，日本安政2年 - 江戸幕府批准同美國大使阿當斯交換日美和親條約條約文書

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1799年，顧太清，中國清朝嘅詞人（1877年光緒三年丁丑十一月初三死）。
1867年2月9號，日本慶應3年 - 夏目漱石，小説家（1916年死）

響呢日死嘅人
呢段公元係跟儒畧曆。
1348年2月12號，日本貞和4年或者正平3年 - 楠木正行，武将、楠木正成個仔（1326年出世）
1348年2月12號，日本貞和4年或者正平3年 - 楠木正時，武將、楠木正行細佬
1580年1月21號，日本天文 - 北畠具房，北畠具教長子（1547年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1593年2月6號，日本文禄2年 - 正親町天皇，第一百零六代天皇（1517年出世）
1614年2月13號，日本慶長19年 - 高山右近，基督敎大名（1552年出世）
1651年2月24號，日本慶安4年 - 毛利秀就，第二代長州藩主（1595年出世）
1804年2月15號，日本文化元年 - 高橋至時，天文學家、伊能忠敬嘅先生（1764年出世）
1868年1月29號，日本慶應4年 - 井上源三郎，新選組第六隊組長（1829年出世）
1869年2月15號，日本明治2年 - 横井小楠，儒學家、思想家（1809年出世）

節慶、風俗習慣
由年初一起到正月十五元宵為止都係新年。唐人地方同受唐人文化影響嘅地方，都會慶祝新年。
正月初六

正月初六係黃曆一年之中嘅第六日，亦係正月第六日，大約響大寒同雨水兩個節氣之間。傳統上，呢日叫做馬日。因為響新年，呢日亦都叫年初六。

大件事
呢段公元係跟儒畧曆。
661年2月13號，日本齊明天皇7年 - 齊明天皇、響救援百濟出海遇沉船。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1829年2月9號，日本文政12年 - 假名垣魯文、劇作家。（1894年死）
1920年2月25號，日本大正9年 - 文鮮明、朝鮮宗敎家。

響呢日死嘅人
呢段公元係跟儒畧曆。
757年1月30號，日本天平寶字元年 - 橘諸兄，廷臣、歌人。（684年出世）
1215年2月6號，日本建保3年 - 北條時政，鎌倉幕府第一代執權。（1138年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1678年2月26號，日本延寶6年 - 夕霧太夫，遊女。（1657年出世）
1831年2月18號，日本天保2年 - 良寛、和尚。（1758年出世）

節慶、風俗習慣
由年初一起到正月十五元宵為止都係新年。唐人地方同受唐人文化影響嘅地方，都會慶祝新年。
正月初十

正月初十係黃曆一年之中嘅第十日，亦係正月第十日，大約響大寒同雨水兩個節氣之間。傳統上，呢日叫做麥日，亦有書叫麻日同地日。因為響新年，呢日亦都叫年初十。

大件事
呢段公元係跟儒畧曆。
1160年2月18號，日本永暦元年，二條天皇平治改元永暦。

響呢日出世嘅人
呢段公元係跟儒畧曆。
1579年2月5號，日本天正7年 - 鈴木正三，假名草子作者（1655年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1871年2月28號，日本明治4年 - 高山樗牛，思想家（1902年死）
1871年2月28號，日本明治4年 - 島村抱月，劇作家（1918年死）

響呢日死嘅人
呢段公元係跟儒畧曆。
1192年1月26號，大宋紹熙三年 - 陸象山，儒（1139年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1671年2月19號，日本寛文11年 - 徳川頼宣，第一代紀州藩主、徳川家康十仔（1602年出世）
1709年2月19號，日本寶永6年 - 德川綱吉，江戸幕府第五代征夷大將軍（1646年出世）

節慶、風俗習慣
由年初一起到正月十五元宵為止都係新年。唐人地方同受唐人文化影響嘅地方，都會慶祝新年。
土神誕
正月初二

正月初二係黃曆一年之中嘅第二日，亦係正月第二日，大約響大寒同雨水兩個節氣之間。傳統上，呢日叫做狗日或者犬日。因為響新年，亦都叫年初二。

大件事
呢段公元係跟儒畧曆。
前29年2月4號，日本垂仁天皇元年 - 第十一代天皇，垂仁天皇即位。
406年2月3號，日本反正天皇元年 - 日本第十八代天皇，反正天皇即位。
757年1月26號，大唐至德二年 - 燕聖武帝安祿山，因為承繼問題，畀佢二仔安慶緒暗殺。
1268年1月17號，蒙古（後元朝）至元五年，日本文永5年 - 忽必烈第三次派里德等人出使日本。帶國書去到對馬島，日本拒見。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1665年2月16號，日本寛文5年 - 大坂城天守閣畀雷劈，着火燒晒。之後1931年再起過。
1865年1月28號，日本慶應元年 - 長州藩激進派高杉晉作，佔領下關會所。
2016年2月9號，2016年旺角警民衝突。

響呢日出世嘅人
呢段公元係跟儒畧曆。
1200年1月19號，日本正治2年 - 道元、曹洞宗開山祖（1253年死）
1436年1月20號，日本永享8年 - 足利義政、室町幕府第八代征夷大將軍（1490年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1836年2月18號，日本天保7年 - 子安峻、讀賣新聞創辦人（1898年死）

響呢日死嘅人
呢段公元係跟儒畧曆。
757年1月26號，大唐至德二年 - 安祿山，燕聖武帝，大唐叛將（703年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1871年2月20號，日本明治4年 - 伊東玄朴、西醫（1800年出世）

節慶、風俗習慣
由年初一日起到正月十五元宵為止都係新年。唐人地方同受唐人文化影響嘅地方，都會慶祝新年。
當日會食開年飯，而嫁出嘅女可以返外家。
香港會響呢日響維多利亞港放大型煙花賀歲。
車公誕
正月初四

正月初四係黃曆一年之中嘅第四日，亦係正月第四日，大約響大寒同雨水兩個節氣之間。傳統上，呢日叫做羊日。因為響新年，呢日亦都叫年初四。

大件事
呢段公元係跟儒畧曆。
629年2月2號，日本舒明天皇元年 - 田村皇子即位，是為第四十三代天皇，舒明天皇。

響呢日死嘅人
呢段公元係跟儒畧曆。
1160年2月12號，日本永暦元年 - 源義朝、武將（1123年出世）

節慶、風俗習慣
由年初一起到正月十五元宵為止都係新年。唐人地方同受唐人文化影響嘅地方，都會慶祝新年。
箸筒姑娘誕
正月初三

正月初三係黃曆一年之中嘅第三日，亦係正月第三日，大約響大寒同雨水兩個節氣之間。傳統上，呢日叫做豬日或者豕日。因為響新年，亦都叫年初三。

大件事
呢段公元係跟儒畧曆。
313年2月14號，日本仁徳天皇元年 - 第十六代天皇，仁徳天皇即位。
655年2月14號，齊明天皇元年 - 皇極天皇又再做多次天皇，成為第37代天皇・齊明天皇。
668年2月20號，天智天皇7年　- 大化革新後、有皇太子嘅實權嘅中大兄皇子即位， 成為第三十八代天皇，天智天皇。
834年2月14號，日本承和元年 - 天長改年號做承和。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1851年2月3號，日本嘉永4年 - 中濱萬次郎響美國十年之後返日本。
1868年1月27號，日本明治元年 - 鳥羽伏見之戰。響鳥羽伏見，幕府軍同新政府軍衝突，幕府軍輸咗。開始戊辰戰爭。
1870年2月3號，明治3年 - 頒佈「大教宣布之詔」。開始有國家神道。

響呢日出世嘅人
呢段公元係跟儒畧曆。
976年2月5號，日本貞元元年 - 三條天皇，第六十七代天皇（1017年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1669年2月3號，日本寛文9年 - 荷田春滿，日本國學者、日本國學四大學者之一（1736年死）
1855年2月19號，日本安政2年 - 西海嘉治郎一世，第十六代横綱（1908年死）
1860年1月25號，日本萬延元年 - 加藤高明，第廿四代内閣總理大臣（1926年死）

響呢日死嘅人
呢段公元係跟儒畧曆。
985年1月26號，日本寛和元年 - 良源，天台宗中興祖（912年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1740年1月31號，日本元文5年 - 志太野坡，俳人、蕉門十哲之一（1663年出世）
1799年2月7號，大清嘉慶4年 - 愛新覺羅弘曆，即係乾隆帝、大清第六代皇帝（1711年出世）

節慶、風俗習慣
由年初一起到正月十五元宵為止都係新年。唐人地方同受唐人文化影響嘅地方，都會慶祝新年。年初三係俗稱赤口，不宜拜年。舊時會送窮鬼。
孫真人誕
正月初八

正月初八係黃曆一年之中嘅第八日，亦係正月第八日，大約響大寒同雨水兩個節氣之間。傳統上，呢日叫做榖日。因為響新年，呢日又叫年初八。

大件事
呢段公元係跟儒畧曆。
前581年2月23號，日本綏靖天皇元年 - 第二代天皇，綏靖天皇即位。
1337年2月9號，日本建武4年或者延元2年 - 響陸奧待奉義良親王嘅北畠顯家，畀足利氏圍。義良親王即係後尾嘅後村上天皇。
1564年2月20號，日本永祿7年 - 第二次國府台合戰。後北条氏同里見氏響下總嘅國府台會戰，北條軍贏咗。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1872年2月16號，日本明治5年 - 仙台縣改名宮城縣。

響呢日出世嘅人
呢段公元係跟儒畧曆。
1173年2月21號，日本承安3年 - 明恵，華嚴宗中興之祖（1232年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1646年2月23號，日本正保3年 - 德川綱吉，江戸幕府第五代征夷大將軍（1709年死）
1791年2月10號，日本寛政3年 - 大田垣蓮月，歌人（1875年死）
1851年2月8號，日本嘉永4年 - 岩崎彌之助，企業家、三菱財閥第二代掌門（1908年死）

響呢日死嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1642年2月7號，日本寛永19年 - 安樂庵策傳，和尚、文人（1554年出世）

節慶、風俗習慣
由年初一到正月十五元宵為止都係新年。唐人地方同受唐人文化影響嘅地方，都會慶祝新年。
穀王誕
武術散打

武術散打，簡稱散打，又叫做散手，喺歷史上有過好多種唔同嘅叫法，好似相搏、手搏、白打、對拆、技擊。散打意思即係將中國武術以實戰為目的所發展出嚟嘅格鬥形式。由於近代散打比賽都係喺擂台上進行，所以又有人叫佢做「打擂台」。

簡史
其實「打擂台」喺中國歷史悠久，一早喺唐代就已經有“角藝”呢樣嘢，去到明、清兩代嘅比武風氣就更加盛行，而且高手輩出，相當熱鬧。
但係中國大陸喺 1949年由於政治形勢影響，令傳統武術受到侷限，一直只係維持喺健身同表演範圍入面，而自由式擂台搏擊，即係所謂嘅「散手」，就沉寂咗成三十幾年。直至 1979年先畀中央政府訂為試驗項目發展，當時國家體委按照競技體育模式，首先喺浙江省體委、北京體育學院同武漢體育學院進行咗對抗性武術項目試點訓練，又喺同年5月喺廣西南寧舉行嘅全國武術觀摩交流大會上做咗第一次匯報表演。
1982年制定咗一套《散打比賽規則》，1987年，國家體委批准散打為正式比賽項目
1980年代嘅香港亦曾經有過一陣自由搏擊嘅熱潮，期間出過好多高手，但係畀英國殖民政府以安全為理由而壓制咗發展
喺1985年由徐家傑帶領一批自由搏擊選手，去到上海同泰國嘅拳手打，而結果係被外間評為“輸得好難睇”。
其實一直以嚟中國嘅選手喺同其他國家選手嘅比賽入面，都好似唔多掂，於是有人懷疑所謂二千幾年中華武術，唔通只係得個樣，有姿態無實際？
喺反省過之後認為，中國武術如果要喺國際擂台上立足，就一定要面對擂台嘅考驗，於是散打就開始被嚴肅同認真咁發展起嚟，而散打選手嘅成績亦越嚟越理想
武陵區

武陵區係中國湖南常德一個市轄區，總面積298平方公里，人口38.7萬。
武術

武術係中國功夫作為運動比賽項目嘅名，比賽分做套路同散手兩大類。
武陟

武陟係中國河南焦作一個縣，總面積860平方公里，人口64萬。
武警廣東省總隊醫院

醫院喺1953年成立，初期喺惠陽專區博羅縣（今日嘅惠州博羅）開辦，期間嗌過解放軍一九九療養院，隸屬解放軍系統。1983年4月同花縣（今日嘅廣州花都區）嘅廣東軍區第四門診部合併兼改名做武警廣東省總隊醫院，重搬到廣州郊區燕塘一帶開醫院。1994年喺番禺大石開咗分院。
武里南聯足球會

足球會之前叫泰國省電力局足球會（สโมสรฟุตบอลการไฟฟ้าส่วนภูมิภาค；Provincial Electricity Authority Football Club）。2010年，泰國武里南府嘅政治人陳乃溫（英文：Newin Chidchob）買咗隊波，佢冇理到當地球迷嘅要求就將隊波搬到而家嘅武里喃府，重改埋名做「武里南省電力局足球會」。2012年再改名為「武里南聯足球會」。
武野武治

武野武治出世(1915-01-02)1915年1月2號 日本東北地方秋田縣仙北郡六鄉町死2016年8月21號(2016-08-21)（101歲） 日本關東地方埼玉縣埼玉市中央區國籍 日本出名原因報道過好多次有關二次大戰嘅報道叼過日本政府頒布嘅安全保障相關法同埋安倍政府1948～1978年間辦過《火炬周刊》兼多次提出致力和平反戰、及農村、教育等做主題嘅評論活動。
武野武治（粵拼：mou5 je5 mou5 zi6；日文：武野 武治(Muno Takeji)；1915年1月2號—2016年8月21號）係日本記者，東北地方秋田縣仙北郡六鄉町（今日嘅美鄉町）人，1930年代尾至1940年代初幫過《朝日新聞》報道過好多次有關二次大戰嘅報道而出名。1948年喺秋田縣創辦過《火炬周刊》（日文：たいまつ，1978年停刊）兼多次提出致力和平反戰、及農村、教育等做主題嘅評論活動。2015年嘅一次記者會叼過日本政府頒布嘅安全保障相關法同埋安倍政府。
2016年8月21號00時20分（UTC+9），佢喺埼玉中央區嘅屋企死咗，終年101歲。
武進區

武進區係中國江蘇常州一個市轄區，總面積1265平方公里，人口86萬。
武鄉

武鄉係中國山西長治一個縣，總面積1116平方公里，人口21萬。
燭光裏的媽媽

《燭光裏的媽媽》係由王健填詞，谷建芬作曲，毛阿敏演唱。
燧人氏

燧人氏係古代中國傳說嘅氏族，相傳發明鑽木取火。
燮和堂

燮和堂（英文：Sit Wo Tong），全名燮和堂五寶散藥廠（英文：Sit Wo Tong Ng Po Powder Factory），係香港一間中成藥藥廠，主要係賣「五寶散」同「五寶丸」。
燮和堂喺大清光緒七年（1881年）喺廣州開業，嗰時經已開始賣「五寶散」。隨住中共奪權，廣州燮和堂畀政府沒收搞公私合營，併咗入陳李濟，燮和堂喺1972年喺香港復業，除咗「五寶散」外，重研製出藥丸形嘅「五寶丸」，曾經大賣廣告：「腸胃不適，痾嘔肚痛，食夑和堂五寶散五寶丸啦！五寶散功效快，五寶丸容易食。全部香港製造。夑和堂出品。」。
「五寶散」同「五寶丸」據講嚟自佛門秘方，成份包括白芍、玉桂、甘草、樟木子同丁香，主治肚痾、嘔、肚痛同腸胃唔舒服。
燴

燴（Stew）係種煮食方式，將肉類同蔬菜放落大煲度，細火燉煮一段長時間，煮成一煲好濃嘅肉汁。
燶

燶，亦叫燒燶，係一種化學反應，因為燒得唔夠勻循，而產生咗成份主要係碳嘅黑色物質。燶好多時亦會同時產生氣味，叫燶味（亦叫𤓓‎味）。
燻蛋

燻蛋係煙燻嘅蛋，多數用雞蛋，無論響中餐定西餐都係其中一味頭盤菜式。
爆Talk

《爆Talk》，係香港電視網絡製作嘅綜藝清談節目。節目由劉玉翠、古天祥、黃冠斌主持，每集邀請唔同嘉賓進行爆料訪談，同觀眾分享明星趣事。
爆3俏嬌娃

《爆3俏嬌娃》（英文：Kick Ass Girls）係一套2013年港產片，由卓韻芝導演，黃永峰監製，主要演員包括周秀娜、余曉彤、盧頌之、童冰玉同杜恆霖。
水質

水質（粵拼：seoi2 zat1；英文：water quality）顧名思義係指水嘅質素，可以大致上想像成啲水「夠唔夠乾淨」以及係咪適合攞去做「畀人飲用」等嘅用途。水質由啲水「有咩化學物質或者生物喺入便」嚟反映，而水質相關嘅科研對人類健康嚟講好重要。
水質污染

水質污染包括海港、河流同海灣嘅污染，大部份都係由人類造成。當人類嘅排泄物、工廠排出嘅污水、耕種用嘅農藥或洗車嘅清潔劑，如果無將呢啲廢料用適當嘅方法處理就排出到大海，就會影響到水質。令到海港內嘅海水無論係含氧量、透光度、重金屬嘅含量等都無咁理想。海港間中發生紅潮事件。
水資源

水資源（粵拼：seoi2 zi1 jyun4）指可能對人類有用嘅天然水資源。水－一氧化二氫（化學式：H2O）－係一種對人類嚟講好有價值嘅物質，喺屋企、工業、農業、同休憩等嘅活動嗰陣都要用到，而事實係，有生命嘅嘢，包括咗各種嘅動植物，冚唪唥都係要有水先至可以生長同繁殖嘅。
喺地球上面 97% 嘅水都係鹹水，得嗰 3% 嘅係淡水，而呢啲水當中有差唔多 3 分之 2 係雪住咗喺冰川或者極地嘅冰嗰度嘅。淨低冇雪住嘅淡水就主要會喺地下水嗰度揾到，得好少量嘅存在喺地表或者大氣入面。
淡水係一種可再生資源，而人人都有權使用水－即係所謂嘅「水利權」。但係有跡象顯示，世界上嘅地下水供應穩定噉下跌緊，尤其係喺亞洲、南美、同北美，而啲科學家仲喺度研究緊呢個現象會唔會自然噉恢復，以及生態系統係咪受到威脅。

地表水
内文：地表水
地表水（Surface water）指緊喺河、湖、或者淡水濕地嗰度揾到嘅水。成個地球上面嘅地表水形成一個複雜嘅系統：地表水會自然噉因為流落海、蒸發、蒸發散、同地下水補給等嘅原因而冇咗，但係又會由降水嗰度補充返，所以喺每個時間點，地球上地表水嘅總量係由好多因素話事嘅－好似係湖同濕地呢啲地方嘅容量、地表水下面嗰啲泥土有幾畀水過到、降水嘅時間、同埋蒸發率呀噉。
人類嘅活動對呢個系統可以造成好大嘅衝擊。人類成日都會起一啲好似水壩等嘅結構嚟提升地表水嘅量，以抽乾啲濕地嘅方法嚟令地表水量減少，再唔係又有人類會想改變河渓嘅流動速度。
對於地表水總量嘅研究好緊要。噉係因為人類對水嘅需求好多時可能會喺短時間內有啲上上落落：例如啲農場喺春天嗰陣用水零舍多，而冬天嗰陣就好多時唔會點用水，所以農場嘅供水系統要有好大嘅容量，而且要能夠全年儲起啲水同埋喺短時間之內大規模噉放水；又例如係發電廠噉，好多時要用水嚟幫啲機器降温，但係佢哋對水嘅需求好恆定，所以畀水落去發電廠嘅供水系統嘅容量淨係需要大過間發電廠嘅需求量少少。科學家同相關嘅公務人員仲需要識得定時定候估計吓自己嗰頭有幾多地表水，嚟睇吓使唔使做濟水等嘅措施。
紐西蘭嘅 Sinclair 濕地全景

地下水
地下水流動嘅圖解
内文：地下水
地下水（Groundwater）係喺地表以下啲多窿嘅泥土同岩石入面嘅淡水，喺地殼嘅帶水層（Aquifers）嗰度流動。有啲科學家仲會將地下水細分做「同地表水有連結嘅」同埋「喺好深嘅帶水層嗰度嘅化石水」兩大類。
地下水好似地表水噉係一個系統：有輸入、輸出、同儲藏。最常見嘅地下水源頭係地表水滲落去地底，而最常見嘅地下水流失係泉同流落海。地下水同地表水最大嘅分別係，地下水流失嘅率慢過輸入嘅率好多，所以地下水嘅總量大過地表水嘅好多。亦都因為噉，人類好多時可以長時間好放縱噉樣用地下水都冇乜嘢嚴重嘅後果。之但係長期嚟講，多數人類都唔會想將地下水用盡，會以慢過恢復率嘅率嚟用地下水。

雪住咗嘅水
紐芬蘭附近嘅冰山
有唔少科學家都主張過可以試吓運用冰山入面嘅水，但係到咗廿一世紀頭，冰山嘅水多數都淨係攞嚟做研究用。
畀人嗌做「世界嘅屋頂」嘅喜馬拉雅山有地球上最高嘅地方，亦都有極地以外最大規模嘅冰川。亞洲最大嘅河當中有 10 條都係由嗰度流落嚟嘅－總共有成 10 億人嘅生存用水都係靠佢。
水谷雄一

水谷雄一（1980年5月26號—）係日本足球員，司職守門員，效力過湘南比馬，福岡黃蜂，大阪櫻花，柏太陽神，京都不死鳥，及富山勝利。
水谷麻鈴

水谷麻鈴 ，係日本嘅一個女藝人同埋配音員。
水貨

水貨，雅稱平行進口貨，係指通過合法或唔合法嘅渠道，繞過當地貨物嘅總代理而入口嘅貨物，通常水貨係冇原廠保養嘅。有代理同保養嘅叫「行貨」。
水貨有別於冒牌貨、A貨／B貨（假貨），或者老鼠貨（偷返嚟賣嘅正貨），本地嘅水貨係某外地嘅原裝正貨。水貨嘅售價通常平過行貨，但係有啲情況下水貨會貴過行貨，例如當行貨有排都未輪到某地區賣而當地又好多人想要，噉樣水貨就會貴過行貨嘞，基本上係睇地區需求嚟定價錢，買賣某啲水貨，位於接近走私嘅灰色地帶——可以由外地帶入境自用，不過轉賣畀人哋就犯法。
水貨貿易通常會令到政府收少咗稅，亦都搶走咗正式代理商嘅生意，重可能會拖低行貨價格以及影響其銷路；買水貨嘅多數係食得鹹魚抵得渴之徒，皆因商販多數會坦誠噉樣話畀客人知道有乜嘢風險，甚至代替正式代理商，提供條款稍遜嘅維修服務。
水谷隼

水谷隼（粵拼：seui2 guk1 jeun2，日文：水谷 隼／みずたに じゅん Mizutani Jun，1989年6月9號—）係日本乒乓球員。佢響里約奧運攞到乒乓球男子團體嘅亞軍同埋單打嘅季軍，響東京奧運乒乓波混合雙打拍住伊藤美誠攞到金牌。

簡歷
水谷1989年響靜岡縣磐田市出世，亞爸亞媽都係一位對乒乓波有經驗嘅人；佢仲有一個大佬同一個細妹。自細無論係足球、籃球定係排球都打得唔錯。佢本身係右優，但由於亞爸亞媽都係左優嘅情況下，諗下諗下都係揀左手有着數，所以就練成左手揸拍嘅習慣。響五歲開始，佢加入「豐田町卓球運動少年團」。響全日本卓球選手權大會（小學組別）攞到亞軍，由此正式成為乒乓球選手。
小學讀磐田市立磐田北小學校，響升中嗰陣為咗一個更好嘅練波環境，決定升讀青森山田中學校。2004年響全日本乒乓球錦標賽少年男子單打攞到冠軍，係日本史上最後生嘅冠軍。2005年以15歲嘅年紀代表日本參加世界乒乓球選手權個人賽，係日本最後生嘅選手（後嚟畀張本智和打破）。因為佢後生，所以佢畀人派去德國培訓。同年9月響韓國濟州第17屆亞洲乒乓球錦標賽男單比賽入面，以4：2打敗中國隊嘅王皓，成為超級黑馬。
2007年升上明治大學政治經濟學部。
2008年響廣州世乒賽男子團體入面試過代隊友獨攞兩分，表現好出色。響同年嘅奧運會亞洲區資格賽入面，佢更加以堅強嘅精神，響三次輸落後嘅時候反超，攞到參加奧運會嘅資格。亦係響呢年開始，水谷隼畀中國隊睇做最大對手之一。
2020年夏季奧林匹克運動會佢同伊藤美誠做拍搭檔，擊敗中國代表許昕同劉詩雯攞混雙金牌。
水越潤

水越潤（1975年1月15號—）係日本足球員，司職中場，效力過新潟天鵝，及甲府風林。
水豚

水豚（學名：Hydrochoerus hydrochaeris）係嚙齒目豚鼠科水豚屬下一種動物，主要出現喺南美洲地區。
瑪嘉烈與大衛系列

《瑪嘉烈與大衛系列》係香港電視娛樂嘅ViuTV製作嘅電視劇系列，改編自同名小說系列。
瑪堯縣

瑪堯縣（粵音：maa5 jiu4 jyun6），係喺泰國北大年府嘅一個縣。家下嘅面積夾埋216.1平方公里，約莫5.3萬人喺呢度住緊。
瑪定五世

瑪定五世（Martin V，又譯馬丁五世，1369年—1431年2月20號）係羅馬天主教第206任教宗，1417年到1431年在位。
瑪嘉烈醫院

瑪嘉烈醫院（英文：Princess Margaret Hospital ）係香港新界葵青區一間公立全科醫院，喺1975年創辦，個名紀念英女王伊利沙伯二世細妹瑪嘉烈公主，而家由醫院管理局管理，係九龍西聯網其中一間醫院，地址係新界葵涌瑪嘉烈醫院道2-10號。

簡介
瑪嘉烈醫院喺1975年落成啟用，三十幾年嚟，醫院一直致力為新界西同埋九龍西居民提供24小時急症、全科醫療同護理服務，屬聯網轄下大型區域醫院，服務範圍遍及荔枝角、葵涌、青衣、荃灣同東涌區。截至2017年6月30號，瑪嘉烈醫院有1,733張病床（其中268張位於荔景大樓）同4,445名員工，係香港傳染病科、腎科同泌尿科嘅專科轉介中心。此外，瑪嘉烈醫院設聯網腫瘤科中心、嚴重創傷中心、腎臟移植同透析中心、聯網碎石中心、聯網胸肺內科同肺結核治療、聯網高危產科、兒童及初生嬰兒深切治療服務等等。
瑪嘉烈醫院復康及療養大樓設於荔景大樓，距離瑪嘉烈醫院大概五分鐘車程。大樓共有268張病床，為急症病人提供療養同復康支援；另設有老人科日間醫院，提供40個名額畀年老病人。

途經公共交通
港鐵荃灣綫及屯馬綫美孚站G出口，行5至10分鐘。
九巴45線，來往麗瑤至九龍城碼頭。
九巴46線，來往麗瑤至佐敦（西九龍站）。
九巴46X線，來往美孚至顯徑。
瑪多

瑪多係中國青海果洛一個縣，人口1.5萬。
瑪奇

《瑪奇》（英文：Mabinogi，韓文：마비노기）係一款由南韓NEXON公司devCAT工作室制作，又由NEXON發行嘅網上遊戲，喺台灣出嗰時名叫《瑪奇》，響中國大陸發行嗰陣命名做《洛奇》。「Mabinogi」一詞源自西歐中古吟遊詩人所演奏嘅歌曲，遊戲以西歐凱爾特神話為背景，建構出遊戲中世界——愛爾琳（Erinn）。「Mabinogi」呢個詞語響遊戲裏面成日以副標題嘅形式出現。

遊戲簡介
瑪奇係一個用幻想世界做藍本嘅角色扮演遊戲，玩家利用唔同的技能嚟建立自己所控制嘅角色嘅個性。
遊戲係以三維立體的模式呈現，等遊戲中嘅嘢顯得有真實感。而遊戲中嘅情節會不斷增加，用「代」同「章節」做單位來增加新地區、人物同埋主線任務。另外遊戲中嘅圖形使用者介面同微軟Windows作業系統嘅好相似，等玩家可以簡化工作同使用快捷鍵等等嘅工作。
喺商業嘅角度嚟講，瑪奇係建立喺一個混合增值模式之中，等玩家可以免費玩，但係需要受到一定嘅限制。因此玩家可以喺便利店或者遊戲店買一啲遊戲點數，以享受一啲便利嘅服務來解除某啲限制。而家遊戲喺南韓、日本、香港、中國同美國公開營運。
喺《洛奇》嘅中國大陸官方譯名出現之前，有玩家用遊戲韓文名所對應嘅漢字「麻痺怒氣」嘅譯名嚟稱呼呢個遊戲，個譯名而家都仍然有人用。
瑪定四世

瑪定四世（Martin IV，又譯馬丁四世，1210年—1285年3月28號）係羅馬天主教第189任教宗，1081年到1085年在位。
演員

演員係指專職演出，或者喺表演藝術入面扮演某啲角色嘅藝人。經常用喺電影、電視、劇場、廣播等媒體當中。
演奏類最佳作曲人獎

金曲獎演奏類最佳作曲人獎係依家金曲獎流行音樂類獎項，自2008年第19屆金曲獎起頒發。

李欣芸／台北行板《心情電影院》／李欣芸音樂製作有限公司
Martin "Musa" Musaubach／ALL KINDS OF GOOD《ALL KINDS OF GOOD》／十一音像有限公司（十一音樂）
陳思銘／Fade to Blue 藍。掉《藍。掉》／大大樹音樂圖像有限公司
秦四風／Arboreal Tunnel （feat. Richard Bona）《SEDAR》／台灣索尼音樂娛樂股份有限公司
曾增譯／Call It Anything《Kind of True》／福爾摩沙任務爵士樂團

余昶賢／大稻晚霞(Sunset On an Old City)《序曲。聽。見》／馬拉音樂股份有限公司
顧忠山／起鬨者(The Insigator)《浮》／十一音像有限公司
何國杰(Ricky Ho)／生命。樂章(Abundance of Life)《《看見台灣》電影原聲帶》／台灣阿布電影股份有限公司
保卜(Baobu Badulu)／狼煙(Signal Fire)《我愛台坂(I Love Taiban)》／李欣芸音樂工作室

呂聖斐／Timeless Fusion Party 無限融合黨歌《無限融合黨TIMELESS FUSION PARTY》／威幅音樂有限公司
董運昌／日安 波斯菊《日安。波斯菊 Bonjour , COSMOS》／風潮音樂國際股份有限公司
董運昌／微笑的風《日安。波斯菊 Bonjour , COSMOS》／風潮音樂國際股份有限公司
雷光夏／朵兒咖啡館（序曲）《第36個故事電影原聲音樂大碟她的改變》／積木影像製作有限公司
演奏類最佳專輯獎

金曲獎演奏類最佳專輯獎係依家金曲獎流行音樂類獎項，自1991年第3屆金曲獎頒發最佳演奏專輯獎後，流行音樂演奏專輯即係金曲獎開放報名評選個項目之一。

《心情電影院》／李欣芸音樂製作有限公司
《ALL KINDS OF GOOD》／十一音像有限公司（十一音樂）
《藍。掉》／大大樹音樂圖像有限公司
《SEDAR》／台灣索尼音樂娛樂股份有限公司
《零柒印象》／台灣索尼音樂娛樂股份有限公司

《浮》／ 十一音像有限公司
《Fusion！D。N。A。》／ 卓著文化事業有限公司
《布拉格愛樂樂團（指揮：何國杰）《看見台灣》電影原聲帶》／台灣阿布電影股份有限公司
《心情之間 sentimotional》／彗智數位影音有限公司

《紀華麟·踢踏手 Tap Dancing Hands》／異視界數位媒體股份有限公司
《日安。波斯菊 Bonjour , COSMOS》／風潮音樂國際股份有限公司
《第36個故事電影原聲音樂大碟她的改變》／積木影像製作有限公司
《霍世潔爵士胡情驚豔首張個人演奏專輯》／豆菜芽子音樂工作室
演員嘅自我修養

《演員嘅自我修養》（俄文：Работа актёра над собой；英文：An Actor Prepares）係20世紀頭俄羅斯戲劇大師史坦尼斯拉夫斯基嘅書，1938年出版，內容係講佢對做戲嘅理論。

流行文化
港產片《喜劇之王》入面，主角周星馳多次提到呢本書，令呢本書喺粵語地區甚至華語地區都好多人聽過。
演員錄音

演員錄音（英文：Cast recording）係音樂舞台劇入面嘅錄音。佢嘅作用係攞嚟將表演入面嘅歌錄低同格式化佢，跟住畀觀眾去聽。
演員·門

《演員·門》（Actor Door）係香港電視娛樂製作嘅訪談節目，每集節目會請演員分享佢哋演員生涯背後嘅故仔，係《歌手·門》嘅兄弟作品，2022年1月3號到1月21號逢禮拜一到五23:00－23:30喺ViuTV播。
節目形式同《歌手·門》有唔同，唔係淨係得嘉賓，第2集起由第1集嘅主角游學修、吳肇軒、凌文龍、陳湛文嘅其中兩位兼任主持，同嗰集嘅嘉賓訪談同試戲。
演奏類最佳專輯製作人獎

金曲獎演奏類最佳專輯製作人獎係依家金曲獎流行音樂類獎項，自1991年第3屆金曲獎起即頒發最佳演奏專輯製作人獎。1997年，金曲獎演奏專輯製作人獎同演唱專輯製作人獎合併，直至2007年，第18屆金曲獎再將流行音樂類專輯製作人獎項劃分做演唱同演奏2類，同分別授獎。

李欣芸／《心情電影院》／李欣芸音樂製作有限公司
Martin "Musa" Musaubach／《ALL KINDS OF GOOD》／十一音像有限公司（十一音樂）
鍾適芳／《藍。掉》／大大樹音樂圖像有限公司
秦四風／《SEDAR》／台灣索尼音樂娛樂股份有限公司
顧忠山／《PROPER UP!正》／台灣索尼音樂娛樂股份有限公司

曾增譯／《曾增譯共聲體三重奏》／共聲體樂團
顧忠山／《浮》／十一音像有限公司
蔡志展／《Fusion！D。N。A。》／卓著文化事業有限公司
許郁瑛／《心情之間 sentimotional》／彗智數位影音有限公司

流行音樂類 最佳專輯製作人獎（第8屆－第17屆）
呢段時間主要係演唱專輯個製作人入圍同獲獎。2003年第14屆金曲獎，董運昌製作、風潮有聲出版有限公司出嘅演奏專輯《第33個街角轉彎》入圍呢個獎項，同屆入圍個其他演唱專輯製作人包括：
劉劭希（得獎者）／《野放客》／傳響樂坊
周杰倫／《八度空間》／阿爾發音樂股份有限公司
順子、林哲民／《Dear Shunza》／科藝百代股份有限公司
李振權／《special thanks to...》／艾迴股份有限公司
演奏1 TAKE過

《演奏1 TAKE過》（英文：Music One Take Show）係香港MakerVille製作嘅真人騷節目，《1 TAKE過》續作，由黃妍、趙善恆、邱傲然、陳泳伽、黃奕晨同馮卓然主持，2023年1月30號到2月17號逢禮拜一到五22:30－23:00喺香港電視娛樂ViuTV播出。節目公開招募咗10位參加者表演樂器演奏，禮拜一到四會介紹部份參加者，到禮拜五會由嗰個禮拜嘅參加者合作「一Take過」噉表演。

節目調動
2023年2月15號：由於21:30-23:00播《殺手廢J》大結局，所以順延到23:00－23:30播。
甘州區

甘州區（粵拼：gam1 zau1 keoi1）係喺中國甘肅張掖嘅一個區。呢度面積加埋有3660平方公里。喺2020年嗰陣，約莫52萬人響度住緊。
甘帕尼亞

甘帕尼亞（意大利文：Campania）係意大利嘅其中一個大區，首府拿玻里。
維基同享有多媒體嘅嘢：Campania
甘德

甘德係中國青海果洛一個縣，人口4.1萬。
甘柏比

甘柏比（粵拼：gam1 paak3 bei2，法文：Presnel Kimpembe，1995年8月13號—）係一個男足球員，佢嚟自法國，踢中堅，喺2014年正式出道。

葳蕤史
呢節要加長。
甘比

甘比（英文：Marcus D. Camby，1974年3月22號—）係美國職業籃球員，司職中鋒或者大前鋒位置。
甘比喺1997/98、2005/06、2006/07同2007/08四個球季入面都做咗封阻王，其中佢連續三個球季做封阻王亦平咗聯盟紀錄。
甘比右臂上有漢字紋身「勉族」。
甘棠

甘棠，詩一首，收入《詩經》，召南之下，周時之作。詩講召伯，即召公奭，同周公一齊輔政，初封在召國，東征後子孫去郾國，佢留鄗京，輔助周天子。
按《史記》燕召公世家，召公會四處視察民情，聽人訴說，處事公正。詩中講甘棠樹下，召公聽民做事，愛民。眾人思念召公，叫人唔好毁傷甘棠，唔好剪，唔好斬，唔好拗，唔好整彎。甘棠時時畀後人引用，又借來起名。

詩
詩好簡單，只有三句，一共二十四字。
蔽芾甘棠，勿翦勿伐，召伯所茇。
蔽芾甘棠，勿翦勿敗，召伯所憩。
蔽芾甘棠，勿翦勿拜，召伯所說。
蔽芾，讀閉費，茂盛樣，樹盛遮陰，枝葉遮到好似着裙咁及膝。
甘棠，李時珍《本草綱目》叫棠梨，又叫杜梨，落葉喬木，會結梨。

相關成語
甘棠之愛，講民愛戴官。
甘棠遺愛，官離去後，人懷念佢愛民。
如《香港雜記》寫，「堅利德，於一千八百七十二年，至一千八百七十六年，時爲本港督憲，多善政，後人思其遺愛，題錢以鑄其生像，用表甘棠之愛，其像俯視水景，鬚眉活現。」
百度

呢篇百度係關於網站嘅楔位文章，重未寫完嘅。麻煩你幫手充實佢。
百度俾伊朗網軍入侵案

係2010年1月12號當日，百度域名俾伊朗網軍嘅黑客組織入侵，令百度連續8個鐘頭內入唔到。佢亦係百度從2003年成立到當日為止，最嚴重嘅伺服器故障案。
呢單嘢唔單止引起中國大陸嘅科技界同伊朗政府嘅關注，甚至連國際社會都關注。事發第二日重搞出Google退出中國大陸一事。

導火索
2010年1月12號07:40（UTC+8），有網民發現入唔到百度，過多20分鐘，喺中國內地大部分地區同歐美等西方人地區都入唔到百度。部份網民發現網站頁面改成黑色背景，重帶有伊朗國旗、入面寫住「This site has been hacked by Iranian Cyber Army」（粵語翻譯係「呢個網站俾伊朗網軍入侵咗」）同一堆波斯文，頁面底部重有綠白紅相間嘅「IRANIAN CYBER ARMY」字樣。隨後頁面直接跳轉到雅虎美國版。亦有網絡技術專業人士重發現原先百度嘅域名——baidu.com嘅WHOIS信息入面嘅NS伺服組無端端噉喺2010年1月11號改成雅虎屬下嘅兩個域名伺服器。
不過百度嘅另一域名——202.108.22.5可以正常入到。

出現真兇
同日08:30，網民話百度雖然暫時恢復到原伺服器，但WHOIS數據重未恢復。雖然百度方面改咗好多次域名伺服器地址，但一直俾黑客猛咁改到「hostgator.com」，重喺同日09:10（UTC+8）變成「This account is suspended」（呢個戶口已被封鎖）。5分鐘後，根據網站IP分析，原百度網站主頁伺服器發生咗故障，啱先出現嘅伊朗網軍相喺pink2.warez-host.com有，個網站嘅數據處理中心喺伊朗、荷蘭同德國。而百度話唔知點解會出事。

網站逐步恢復
同日09:40（UTC+8），百度話已經冇乜故障，服務可以喺短時間內恢復正常。1個鐘頭又14分後又發聲明話雖然故障已基本排除，但域名伺服器成日俾黑客猛咁改。差唔多中午時分都可以正常入到百度，二級頁面亦開始陸續恢復。到14:00（UTC+8）先至將主頁完全恢復正常，不過佢屬下嘅空間（2014年停運）、貼吧都重未恢復，直到當日16:00先至基本修復完畢。

影響
事發後，由於事發嘅IP地址出自伊朗一帶，所以無法查證係邊位仁兄搞事。有自己話係中國紅客嘅網民呼籲反攻伊朗網站。之後伊朗廣播大學嘅官網（iribu.ir）都被淪陷，頁面喺百度俾伊朗網軍攻擊後出現黑屏重寫出「Long live the People's Republic of China」（中華人民共和國萬歲）、「You have been hacked for our country's website.」（你哋居然入侵我哋國家嘅網站）字樣。隨後好多間伊朗政府網站俾中國黑客攻擊，連總部喺首都德黑蘭啲國家政府網站都唔例外。
有媒體話呢單嘢喺中國大陸東部地區嘅上班高峰期發生，因伺服器故障，造成百度損失咗超過CNY￥700萬。 重有中國大陸部份評論話伊朗親政府分子報復中國網民支持反對派而攻擊百度。重有評論話呢次伊朗網軍入侵一事，可能係美國政府為咗打壓中國大陸嘅經濟發展，從而搞出挑釁中伊關係嘅行為。
百寶狗先生與細蚊：時光機大歷險

《百寶狗先生與細蚊：時光機大歷險》（英文：Mr. Peabody & Sherman）係套2014年美國3D動畫冒險片，由夢工場動畫製作。
百年戰爭

百年戰爭（英文：Hundred Years' War，法文：Guerre de Cent Ans），係英倫同法蘭西為咗爭法國嘅控制權，喺1337年到1453年打嘅戰爭，足足打咗116年。最後法國保住控制權之餘，重差唔多搶嗮英倫霸咗嘅領地，英倫喺歐洲大陸嘅領地得返加萊。
百寶袋

百寶袋（日文：四次元ポケット）全名「機械人專用第四度空間内藏神奇法寶口袋」，係日本動畫《多啦A夢》入面嘅一樣嘢，通常黐喺可讓多啦A夢個肚度，可以放嘢入去同拎嘢出嚟，多啦A夢大部份法寶都收埋喺呢度。由於個袋係連接四次元世界，所以可以擺無限咁多嘢，而擺喺入面嘅嘢叫法寶。
當用嘅人將手放入百寶袋，個袋會按照佢嘅思想將佢想要嘅法寶送到嗰個人嘅手上。所以如果用嘅人心神混亂，就會好似多啦A夢咁，搵出一堆唔關事嘅嘢。
多啦A夢亦有一個後備百寶袋，兩個袋係相通嘅，後備百寶袋通常都放喺多啦A夢嘅枕頭底，有時大雄會偷偷哋攞嚟用。
百家被

百家被係由好多唔同色水嘅碎布縫埋一齊整成嘅一幅布，可以做蘇蝦仔嘅被，寓意集合到百家祝福。
百年好合

《百年好合》（英文：Love For All Seasons），係2003年香港電影，由杜琪峯、韋家輝執導，鄭秀文、古天樂、李冰冰主演。
申叔舟

申叔舟（韓文：신숙주；1417年—1475年6月21號），字泛翁（범옹）、號希賢堂（희현당）·保閑齋（보한재），諡號文忠（문충）。朝鮮全羅南道羅州出世，係韓國朝鮮文臣兼哲學者，言語學者。韓文訓民正音之創製者之一兼世祖反正一等功臣。
1461年到1464年，1471年到1475年做朝鮮首相，他朝鮮9任王朝鮮成宗做繼后齊獻王后的外叔，燕山君做外從祖。丹齋申采浩做18代祖。
申惠晶

申惠晶，係大韓民國嘅一個女藝人同埋歌手。
申廷煥

申廷煥（1975年5月10號—）係大韓民國一個男藝人同埋演員。
申原昊

申原昊，係大韓民國嘅一個男藝人同埋歌手。
申命記

《申命記》（基督新教譯名）或《申命紀》（天主教譯名）係《摩西五經》嘅第5卷書。呢卷書含有對耶和華嘅百姓發出嘅有力信息。喺曠野流浪咗40年之後，以色列嘅子孫正企喺應許之地嘅門口度。喺呢個時候，摩西寫呢卷書來敘述佢哋前景；佢哋喺約旦河嘅對岸會遭遇嘅困難同摩西向百姓提出最後訓示。

簡介
作者：摩西
日期：公元前1400年
地點：摩押平原
申命記係喺希臘文「第二部律法」而來，唔係重複第一部律法，而係重新解釋，同埋復傳西乃山嘅律例，記載摩西喺摩押向以色列人所做一連串嘅指示。嗰時以色列人已經到達一個長遠旅程嘅終點，正準備進佔迦南。
呢卷書最重要嘅記錄係：
摩西追述四十年來經歷嘅重大事件，提醒人民，要記得上帝點樣帶佢哋經過曠野，同埋呼籲佢哋一定要順服上帝，對佢忠心。
摩西重申十誡，強調第一誡係勸人民只敬拜上帝。然後佢複述將來以色列人進入上帝應許之地之後應該遵守嘅律例。
摩西提醒人民，上帝同佢立約嘅意義，勸佢哋重新立志，履行約嘅義務。
約書亞被立繼承摩西做以色列人民嘅領袖。摩西朗誦一首歌，頌讚上帝嘅信實，佢為以色列人各支派祝福之後，喺約旦河東岸嘅山上離世。
呢卷書主題係描寫上帝點樣拯救同賜畀佢所愛嘅選民，因此佢嘅選民一定要緊記喺心、愛佢、順服佢，能夠保留生命，一路蒙福。第6章5節：「你哋要盡心、盡性、盡力愛耶和華—你哋嘅上帝」係呢卷書嘅重要經句，耶穌認為呢條係一切誡命中最重要嘅一條。
申容財

申容財，係大韓民國嘅一個男藝人同埋歌手。
申寶拉

申寶拉，係大韓民國嘅一個女藝人同埋歌手。
申屠氏

申屠（粵拼：san1 tou4）係唐人姓氏，喺《百家姓》裏頭排第428位，依家經已冇乜人用。
呢篇申屠氏係同姓氏有關嘅楔位文章，重未寫完嘅。麻煩你幫手充實佢。
申彗星

申彗星，係大韓民國嘅一個男藝人同埋歌手。
灌南

灌南係中國江蘇連雲港一個縣，總面積1041平方公里，人口80萬。
灌嬰

灌嬰（？—前176年），睢陽人。係西漢開國嘅武將，劉邦登基之後封潁陰侯。前180年佢同埋周勃、陳平等參與咗「誅呂安劉」嘅政變，並擁立代王劉恆繼位。佢亦俾封做太尉同丞相，過身後跟謚號叫懿侯。
瀨那步美

瀨那步美 ，係日本嘅一個女藝人同埋配音員。
瀾滄景邁機場

瀾滄景邁機場（粵音：laan4 cong1 ging2 maai6 gei1 coeng4）係喺中國雲南嘅一個機場，喺2017年嗰陣起好兼且開放畀人用嚟搭飛機。
瀾滄

瀾滄係中國雲南普洱一個拉祜族自治縣，總面積8807平方公里，人口47萬。
瀾滄江

瀾滄江係湄公河喺中國境內嗰一截，發源自青海玉樹，經西藏、雲南，流入老撾同緬甸，長2,139公里。個名可能源自古時瀾滄王國。
灆溪書院

灆溪書院係個喺韓國嘅世界遺產，登錄喺聯合國教科文組織嘅世界遺產名錄。
灌木

灌木係種植物分類，指無明顯主幹嘅木本植物，生得比較矮細，距離地面唔遠就已經打橫生出枝幹。
灌水

灌水本身係商業用語，指不良商人喺啲貨品，譬如肉類，灌入水分來謀取暴利。引申意思包括所有作假、濫竽充數嘅行為。而今呢個詞作為網絡用語，又可以指網站用戶用冇乜意義嘅字句，或者重複字句，或者濫發表情文字回覆帖子嘅行為。
石渡旭

石渡旭（1996年4月8號—）係日本足球員，打後衞位置，效力福島聯。
石湖墟

石湖墟（Shek Wu Hui或Shek-u-hü）喺香港上水，係當地一墟，喺家下港鐵東鐵綫上水站東北。上水粉嶺未成新市鎮之前，呢個墟係上水、粉嶺、沙頭角同打鼓嶺各村做生意嘅地方。個墟舊時由廖氏打理，後尾因為秤佣不公，部份鄉民喺粉嶺另立聯和墟，變成新界東北兩大墟市。後尾因為上水變成新市鎮，唔單單係個墟，石湖墟就變成上水嘅舊市區，係個商住混合區，有唔少舖頭，運輸署劃咗部份街做行人專用區。

分佈
石湖墟嘅街多數用【新】字開頭，就有新豐路、新健街、新康街、新財街、新發街、新成路、新功街、新樂街、新祥街、新勤街。而另有巡撫街同符興街。

史
石湖墟未係墟之前，係個石塘，供人採石。石湖就係石塘咁解。
大清康熙元年，即係1662年，朝廷為咗唔畀居民接濟鄭成功，實行遷界，令沿海五省居民向內遷五十里，沿海居民流離失所。康熙四年，即1665年，兩廣總督周有德同廣東巡撫王來任上奏請求復界。到咗康熙八年，1669年，清廷批准復界，居民先至返鄉下重建。兩人死咗之後，居民集資喺石湖墟建報德祠，以紀念兩人恩惠。
石湖墟1955年大火時，報德祠焚燬，剩低巡撫街紀念兩人。1956年又大火，兩場大燒石湖墟燒到頹垣敗瓦，1964年先重建好，墟內好多數係當時起。
1993年香港政府將新成路舊街市，搬到家下石湖墟新街市。
喺21世紀，石湖墟成為水貨客集中地之一。
磁帶

磁帶（英文：magnetic tape）主要係一種記錄用嘅存儲媒體，條帶本身係一條好薄嘅長條形塑料，上面搽咗一層磁性物料，磁性物料通常係氧化鐵，即係鐵銹。
最初嘅磁帶係捲住喺一個圓形捲軸，用嘅時候要用第二個空嘅捲軸輔助。卡式錄音帶就將磁帶捲喺兩個捲軸，同將捲軸同磁帶一併收埋入一個長方嘅膠盒入面（｢卡式｣ 係譯音，意思係盒式），同喺盒上面加咗防寫裝置。卡式錄音帶淨係用磁帶嘅一半闊度，所以可以反帶用第面，第啲盒式帶就冇咁嘅事。
磁帶嘅工作壽命主要視乎使用方式而定。
磁帶初期用來錄音，後來用來做電腦資料儲存，再後來有用來錄影，而今磁帶嘅用途主要係喺資訊科技界用來做備份。
喺粵語，磁帶通常係指電腦磁帶，其他磁帶會按用途叫錄音帶或者錄影帶。
磁強計

磁強計（magnetometer）係測量磁場嘅架生。
磁浮列車

磁浮列車（Maglev），又叫磁懸浮列車，粵語口語又叫磁浮火車，係靠磁力去浮起同推郁嘅火車。皆因唔掂地，無咗摩擦力，磁浮列車行得比高速鐵路更加快，可以去到時速300公里以上。
磁碟鏡像

磁碟鏡像（英文：Disk Image），通常係一種儲存到電腦硬碟上頭嘅檔案。佢透過應用軟件進行數據壓縮以後，可以將檔案記錄到軟碟、光碟或者係USB當中。
磁通量

喺物理學上，通過一個表面嘅磁通量（magnetic flux）係指同嗰個表面成垂直嘅磁場（magnetic field）嘅曲面積分（surface integral；簡單講大致上係嗰啲磁場嘅總和）。
磁場

磁場係種力場，磁性物質喺其中，會受磁力攝埋或者彈開。磁場由電流或者攝石生出來。磁場中點點，都有方向同強度，所以係矢量場。
強力嘅磁場，會令磁性物質變攝石。而地球本身，亦有磁場，所以指南針能辨方向。
磁場同電場，總合爲電磁場。磁場係電子流動引起，而電場係電子不動引起，兩者係一體兩面。喺量子力學入便，電磁場係由交換光子引致。
磁層

天體嘅磁層（magnetosphere）圍繞住個天體嘅一部分區域，喺嗰度帶電粒子會受到呢個天體嘅磁場影響。
磁矩

當中  係作用喺個磁雙極（magnetic dipole）上嘅力臂（torque）－大致上講就係嚿磁石受到、令佢旋轉嘅力， 係個磁矩值，而  係由外施加落嚿磁石嗰度嘅磁場。
磁碟

磁碟，又叫軟碟、軟盤，係用磁存資料嘅電腦儲存媒體。初頭磁碟直徑8吋，之後縮到5.25吋，再縮到3.5吋，最後隨住光碟普及而被淘汰。
磁碟機

磁碟機，又叫軟盤驅動器，係讀同寫磁碟嘅機，同一部機只可以支援同一尺寸嘅磁碟。
曾經流行過嘅磁碟機類型包括3½吋磁碟機同5¼吋磁碟機。喺 IBM PC 兼容機嘅大多數操作系統，如果同時有兩種，3½吋磁碟機通常設做A磁碟機，5¼吋磁碟機通常設做B磁碟機。
為全世界歌唱

《為全世界歌唱》係1995年寶麗金25週年演唱會嘅開場主題曲。由譚詠麟、張學友、黎明、陳慧嫻、關淑怡、周慧敏、草蜢、黎瑞恩、王馨平、吳君如、湯寶如、鄭嘉穎、CD Voice、洪楗華同埋陳曉東演唱。
呢首歌去到2018年被翻唱，成為香港電台「十大中文金曲」主題曲，參與演唱嘅有鄭欣宜、AGA、周柏豪、胡鴻鈞、梁釗峰、陳柏宇、李幸倪、王灝兒、許廷鏗同埋吳業坤。